Neveja
Neveja (liivi keeles Nõvkilā) on küla Kuramaal Lätis Talsi piirkonna Dundaga vallas. Küla asub valla loodeosas Ķikansi jõe kaldal. Neveja jääb valla keskusest Dundagast 9,5 ja Riiast 163 kilomeetri kaugusele. Külas on Neveja bussipeatus. Neveja on vana küla, mida vanades dokumentides on mainitud nimede Newed ja Niwegen all. Aastail 1945-1971 oli küla Neveja külanõukogu halduskeskuseks. Nõukogude perioodil ehitati küla välja kui kohaliku kolhoosi keskasula. Külas asub Neveja kalmistu. Külas kasvavad nimetud männid (esimese kõrgus 20, ümbermõõt 2.85 m, teise kõrgus 16 ja ümbermõõt 2,52 m, kolmanda kõrgus 17, ümbermõõt 2.5 m ja neljanda kõrgus 14, ümbermõõt 2.78 m) on looduskaitse all. Külas asuvad Upesvagari muinsaskalmed on riikliku mälestisena muinsuskaitse all. Aastail 2009-2021 kuulus küla Dundaga piirkonda.